CELEX: 62020CA0230
Language: fi
Date: 2021-05-20 00:00:00
Title: Asia C-230/20: Unionin tuomioistuimen tuomio (kahdeksas jaosto) 20.5.2021 (ennakkoratkaisupyyntö, jonka on esittänyt Augstākā tiesa (Senāts) – Latvia) – ”BTA Baltic Insurance Company” AAS v. Valsts ieņēmumu dienests (Ennakkoratkaisupyyntö – Asetus (ETY) N:o 2913/92 – Yhteisön tullikoodeksi – 195 artikla – 232 artiklan 1 kohdan a alakohta – 221 artiklan 3 kohta – Yhteinen tullitariffi – Tullivelan määrän kantaminen – Tullien määrän antaminen tiedoksi velalliselle – Vanhentumisaika – Takaajaa vastaan esitetty takautumisvaatimus – Pakkotäytäntöönpano velan maksamiseksi – Kohtuullinen määräaika)

12.7.2021   
            
            
               FI
            
            
               Euroopan unionin virallinen lehti
            
            
               C 278/23
            
         
      Unionin tuomioistuimen tuomio (kahdeksas jaosto) 20.5.2021 (ennakkoratkaisupyyntö, jonka on esittänyt Augstākā tiesa (Senāts) – Latvia) – ”BTA Baltic Insurance Company” AAS v. Valsts ieņēmumu dienests
      (Asia C-230/20) (1)
      
      (Ennakkoratkaisupyyntö - Asetus (ETY) N:o 2913/92 - Yhteisön tullikoodeksi - 195 artikla - 232 artiklan 1 kohdan a alakohta - 221 artiklan 3 kohta - Yhteinen tullitariffi - Tullivelan määrän kantaminen - Tullien määrän antaminen tiedoksi velalliselle - Vanhentumisaika - Takaajaa vastaan esitetty takautumisvaatimus - Pakkotäytäntöönpano velan maksamiseksi - Kohtuullinen määräaika)
      (2021/C 278/32)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Augstākā tiesa (Senāts)
      
         Pääasian asianosaiset
      
      
         Valittaja:”BTA Baltic Insurance Company” AAS
      
         Vastapuoli: Valsts ieņēmumu dienests
      
         Tuomiolauselma
      
      
                  1)
               
               
                  Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna yhteisön tullittomuusjärjestelmän luomisesta 16.11.2009 annetulla Euroopan neuvoston asetuksella (EY) N:o 1186/2009, 195 artiklaa on tulkittava siten, että tässä artiklassa tarkoitettua tullivelan takaajaa ei voida pitää asetuksen N:o 2913/92, sellaisena kuin se on muutettuna asetuksella N:o 1186/2009, 221 artiklan 3 kohdassa tarkoitettuna velallisena, eikä siihen näin ollen voida soveltaa kolmen vuoden määräaikaa siitä päivästä, jona tullivelka on syntynyt.
               
            
                  2)
               
               
                  Asetuksen N:o 2913/92, sellaisena kuin se on muutettuna asetuksella N:o 1186/2009, 232 artiklan 1 kohdan a alakohtaa on tulkittava siten, että tässä säännöksessä säädettyä jäsenvaltioiden velvollisuutta käyttää tullien määrän maksamisen varmistamiseksi kaikkia voimassa oleviin säännöksiin perustuvia mahdollisuuksia sovelletaan sekä velalliseen että takaajaan, ja että takaajaa voidaan näin ollen mainitun 232 artiklan 1 kohdan a alakohdan nojalla pitää henkilönä, jota pakkotäytäntöönpano koskee ja johon sovelletaan täytäntöönpanoa koskevia jäsenvaltion sääntöjä, kuten määräaikoja koskevia sääntöjä.
               
            
                  3)
               
               
                  Oikeusvarmuuden periaatteeseen perustuvaa vaatimusta kohtuullisen vanhentumisajan noudattamisesta on tulkittava siten, että sitä sovelletaan takaajaan kohdistuvaan kanteeseen, joka on nostettu tullivelan kantamisen varmistamiseksi.
               
            
         (1)  EUVL C 255, 3.8.2020.